‘નો... નો... એવું કાંઈ નથી !’ ગુલાલે મોટે અવાજે કહ્યું અને ધ્રુસકે ને ધ્રુસકે રડવા લાગી, ‘મને તમારા પર બિલકુલ શક નથી. પણ યુ નો ! ઝાલા સાહેબને તમારા પર શક છે. એમણે મને તમને કંઈ જ કહેવાની ના પાડી છે. બટ, આઈ એમ સોરી ફ્રેન્ડઝ ! હું તમને બધું જ કહું છું. એટલે જ હું ઓફિસ નથી આવી શકતી. આઈ. એમ સોરી, વેરી સોરી !’ ગુલાલે સોફાના તકિયામાં મોં છુપાવી લીધું. અંતરા અને નિખિલ ઊભા થયાં અને એને ભેટી પડ્યા. ગુલાલે એકે-એક વાત એમને કરી દીધી. એનું બોલવાનું ચાલુ જ હતું ત્યાં જ એનો મોબાઈલ રણક્યો, ‘ગુલાલ ! ગુડ ન્યુઝ છે. આફટર ઓલ વી હેવ એસ્કેપ્ડ ધી ક્રિમિનલ. ગુનેગાર પકડાઈ ગયો છે!’ ઇ. ઝાલા ઉત્સાહથી બોલ્યા પણ સામેથી ઉમળકો ના દેખાયો. ક્રિમિનલ પકડાઈ જાય એ ગુલાલ માટે માત્ર ન્યૂઝ હતા અને મલ્હાર સહી સલામત મળી જાય એ ગુડ ન્યૂઝ. એણે ઢીલા આવજે પૂછ્યું, ‘સરસ, અને મલ્હાર ?’ પ્રશ્ર્નમાં ભારોભાર પ્રેમ અને ચિંતા દેખાતા હતા.